Dan Jakobsen er blevet landskendt som Danmarks mindste mand. Han har været med i flere reklamer og også og i tv-programmet B.S. og outsiderne. Nu har han skrevet en bog om sit liv som væksthæmmet. Budskabet i bogen er, at man skal få det bedste ud af det, lige meget hvem man er. - I bund og grund er det ikke så anderledes for mig end for alle andre. Jeg er bare lidt mindre end de fleste, siger han. Dan Jakobsen er 32 år gammel. Han har altid gået i almindelig skole og har i dag også et helt almindeligt job på en elektronikvirksomhed. Bogen "Danmarks mindste mand. Halv højde - helt liv" er skrevet sammen med forfatteren Hanne Jørgensen.
Dan Jakobsen fra Støvring er med sine 98 cm Danmarks mindste mand. Nu har han skrevet en bog om sit liv som dværg.